CELEX: 62008CO0180
Language: et
Date: 2008-11-13
Title: Euroopa Kohtu määrus (kuues koda), 13. november 2008.#Maria Kastrinaki tou Emmanouil versus Panepistimiako Geniko Nosokomeio Thessalonikis AHEPA.#Eelotsusetaotlus: Dioikitiko Efeteio Thessalonikis - Kreeka.#Kodukorra artikli 104 lõike 3 esimene lõik - Direktiiv 89/48/EMÜ - Diplomite tunnustamine - Õpingute läbimine "vabalt tegutsevas õppkeskuses", mida vastuvõtvas liikmesriigis ei tunnustata õppeasutusena - Psühholoog.#Liidetud kohtuasjad C-180/08 ja C-186/08.

Euroopa Kohtu (kuues koda) 13. novembri 2008. aasta määrus kohtuasjas – Kastrinaki vs. AHEPA
      (liidetud kohtuasjad C‑180/08 ja C-186/08)
      Kodukorra artikli 104 lõike 3 esimene lõik – Direktiiv 89/48/EMÜ – Diplomite tunnustamine – Õpingute läbimine „vabalt tegutsevas õppkeskuses”, mida vastuvõtvas liikmesriigis ei tunnustata õppeasutusena – Psühholoog
      Isikute vaba liikumine – Asutamisvabadus – Töötajad – Vähemalt kolmeaastase kutseõppe läbimisel antavate kõrgharidusdiplomite tunnustamine – Direktiiv 89/48 (Nõukogu direktiiv 89/48, artikkel 3) (vt punktid 50–53 ja resolutsioon)
      Ese
      
         
               Eelotsusetaotlus – Dioikitiko Efeteio Thessalonikis – Nõukogu 21. detsembri 1988. aasta direktiivi 89/48/EMÜ vähemalt kolmeaastase
                  kutseõppe läbimisel antavate kõrgharidusdiplomite tunnustamise üldsüsteemi kohta (EÜT L 19, lk 16; ELT eriväljaanne 05/01,
                  lk 337) artiklite 1, 2, 3 ja 4 tõlgendamine – EÜ artikli 39 lõike 1, EÜ artikli 10 lõike 1, EÜ artikli 43, EÜ artikli 47 lõike 1
                  ning EÜ artiklite 49, 55, 149 ja 150 tõlgendamine – Liikmesriigi kodanik, kes on tegutsenud reguleeritud kutsealal vastuvõtvas
                  liikmesriigis nii enne kui ka pärast tema teises liikmesriigis omandatud kõrgharidusdiplomi kutsealase vastavuse tunnustamist
                  – Ülikooliõpingute varasem läbimine osaliselt frantsiisilepingu alusel sellises asutuses, mis ei ole vastuvõtvas liikmesriigis
                  õppeasutusena tunnustatud – Võimalus välistada isiku tegelemine kutsetegevusega seetõttu, et vastavat kõrgharidusdiplomit
                  ei tunnustatud.
               
            Resolutsioon
      
         
                   
               
               
                  
               
               
                  	Liikmesriigi pädevad asutused peavad nõukogu 21. detsembri 1988. aasta direktiivi 89/48/EMÜ vähemalt kolmeaastase kutseõppe
                     läbimisel antavate kõrgharidusdiplomite tunnustamise üldsüsteemi kohta artikli 3 kohaselt lubama teise liikmesriigi kodanikul,
                     kellel on selle liikmesriigi pädeva asutuse välja antud diplom nimetatud direktiivi mõttes, tegutseda oma kutsealal samadel
                     tingimustel kui siseriiklike diplomite omanikud, isegi kui:
                  
               
            
         
                  –
               
               
                  
               
               
                  	see diplom on antud täielikult või osaliselt õpingute läbimise kohta õppeasutuses, mis asub vastuvõtvas liikmesriigis ja mida
                     viimati nimetatud liikmesriigi õigusnormide kohaselt ei tunnustata õppeasutusena, ja
                  
               
            
         
                  –
               
               
                  
               
               
                  	seda diplomit ei ole pädevad ametiasutused tunnustanud.